Tidligt søndag blev et stillads væltet på Scandiagade i Københavns Sydhavnskvarter, og Mikael Iversen, ejer af firmaet FM Stilladsservice, som har sat stilladset op, var hurtig til at kalde handlingen for hærværk.

- Der har altså været nogen inde og lave hærværk og vælte det her stillads. Hvem det er, ved jeg ikke. Men jeg er sikker på, at det har været nogle stilladsarbejdere, siger FM Stilladsservices ejer, Mikael Iversen.

Senere lød det fra Thomas Strømsholt, formand for Stilladsarbejdernes Landsklub, at stilladset ikke var involveret i faglige konflikter, og at arbejdet med at sætte stilladset op var udført af 'organiserede kolleger'.

Dokumentation for underbetaling